open-index/open-wikipedia-markdown huggingface dataset:
Οι σκανδαλιάρηδες

***Οι σκανδαλιάρηδες*** είναι ασπρόμαυρη ελληνική κωμική ταινία του 1963 σε σκηνοθεσία Στέλιου Τατασόπουλου και σενάριο του Θεόδωρου Τέμπου. Πρωταγωνιστούν οι Νίκος Σταυρίδης, Γιάννης Γκιωνάκης, Κλεό Σκουλούδη και Πόπη Λάζου.

## Σύνοψη
Η υπόθεση επικεντρώνεται σε δύο άνεργους φουκαράδες, τον Βασίλη Τσακμάκη και τον Θανάση Μπακίρη. Κάποια στιγμή θα αρχίσουν να αντιμετωπίζουν διάφορες απίθανες καταστάσεις, υποδύομενοι μάλιστα και τους φυλάρχους από την Αφρική. Τελικά, η σωτηρία τους θα έρθει από την Αμερική, όταν θα βραβευτεί ένα ποίημα που είχε γράψει ο ένας εκ των δύο φίλων. Έτσι, με το έπαθλο των $50 χιλιάδων δολαρίων θα μπορέσουν επιτέλους να κάνουν μια νέα αρχή, με τις γυναίκες που έχουν ερωτευθεί.

## Διανομή ρόλων
*Νίκος Σταυρίδης - Βασίλης Τσακμάκης
*Γιάννης Γκιωνάκης - Θανάσης Μπακίρης
*Κλεό Σκουλούδη - Τασία
*Πόπη Λάζου - Νίνα Παραδόπουλου
*Ράλλης Αγγελίδης - Θύμα πορτοφολά
*Γιώργος Βελέντζας - αστυφύλακας
*Τάκης Μηλιάδης - Φώτης Παραδόπουλος
*Αρτέμης Μάτσας - Σίμπα
*Παναγιώτης Καραβουσιάνος - Μαραμπουμπάτος
*Ντόρα Γιαννακοπούλου - Μαρίνα Τσακμάκη
*Κώστας Παπαχρήστος - αστυνόμος
*Διονυσία Ρώη - μητέρα Τσακμάκη
*Γιώργος Ρώης - Κώστας

## Κυκλοφορία
Η ταινία έκανε πρεμιέρα στις 15 Απριλίου 1963 στους κινηματογράφους «Αβέρωφ», «Έλλη» και «Ζήνα» και «Κοσμοπόλιτ» της Αθήνας.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 1963
Κατηγορία:Ελληνόφωνες ταινίες
Κατηγορία:Ελληνικές ταινίες της δεκαετίας 1960
Κατηγορία:Ελληνικές κωμικές ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Στέλιου Τατασόπουλου
Επαρχία Μυλοποτάμου

Η **Επαρχία Μυλοποτάμου** αποτελούσε μία από τις τέσσερις συνολικά επαρχίες του Νομού Ρεθύμνης με έδρα τα Πέραμα και ιστορική έδρα το Πανόρμο (Καστέλλι). Καταλάμβανε το βορειοανατολικό τμήμα του νομού. Βρεχόνταν από το Κρητικό Πέλαγο στα βόρεια. Συνόρευε στα δυτικά με την Επαρχία Ρεθύμνης, στα νότια με την Επαρχία Αμαρίου, αλλά και από βορειοαντολικά ως νότια με της Επαρχίες Μαλεβιζίου, Καινουργίου και Πυργιωτίσσης του Νομού Ηρακλείου.

## Δήμος και Κοινότητες
Η Επαρχία Μυλοποτάμου περιλάμβανε έναν τιμής ένεκεν δήμο και 38 κοινότητες, οι οποίες σήμερα βρίσκονται κυρίως στον ομώνυμο δήμο, ενώ πέντε κοινότητες εντάχθηκαν στον δήμο Ρεθύμνης και ο δήμος έμεινε αμετάβλητος.

Στην επαρχία αυτή υπάγονταν εως το 1950 και οι δύο Κοινότητες Καμαριώτου και Μετοχίων Καμαριώτου (Αηδονοχωρίου) έκτοτε της Επαρχίας Μαλεβιζίου στον Νομό Ηρακλείου.

## Παραπομπές


Μυλοποτάμου
Καναπίτσα Αργολίδας

Η **Καναπίτσα** είναι πολύ μικρός οικισμός της Αργολίδας στην Πελοπόννησο. Διοικητικά ανήκει στο δήμο Ναυπλιέων και σύμφωνα με την απογραφή του 2021 απογράφησαν 5 κάτοικοι.

## Γενικά στοιχεία
Η Καναπίτσα είναι κτισμένη σε υψόμετρο 375 μέτρων και σε απόσταση περίπου 34 χιλιομέτρων Α.-ΝΑ. του Ναυπλίου. 

Αναφέρεται επίσημα ως ξεχωριστός οικισμός το 1951 να προσαρτάται στην τότε κοινότητα Καρνεζαίικων. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τα Άνω Καρνεζαίικα και τα Καρνεζαίικα αποτελούν την κοινότητα Καρνεζαίικων που υπάγεται στη δημοτική ενότητα Ασίνης του Δήμου Ναυπλιέων.

## Παραπομπές


Καναπίτσα
Καναπίτσα
Χέρμαν της Αβέρσα

Ο **Χέρμαν**, γαλλ.: *Herman d' Aversa* (π. 1050) ήταν γιος τού Ράινουλφ Τρινκανόκτε, κόμη τής Αβέρσα (1045–1048), τον οποίο διαδέχθηκε. Ήταν μόνο νήπιο τότε, έτσι τέθηκε υπό την επιτροπεία τού εξαδέλφου τού πατέρα του, Ριχάρδου Α΄. Μέσα σε δύο χρόνια εξαφανίστηκε από τη σκηνή, και ο Ριχάρδος Α΄ έγινε κόμης. Η μοίρα του είναι ένα μυστήριο, αν και δεν είναι δύσκολο να φανταστεί κανείς, ότι ως εμπόδιο στην εξουσία, απομακρύνθηκε με τον πιο αποτελεσματικό τρόπο.

## Πηγές
* Νόριτς, Τζον Τζούλιους . *Οι Νορμανδοί στο Νότο, &#x2013;* . Λονδίνο: Longmans, 1967.
* Chalandon, Ferdinand . *Histoire de la domination normande en Italie et en Sicile* . Παρίσι: 1907.

## Εξωτερικοί σύνδεσμοι

Κατηγορία:Κόμητες της Αβέρσα
Αναστολή λειτουργίας των ομοσπονδιακών υπηρεσιών των Ηνωμένων Πολιτειών 2025

250px|μικρογραφία|Κλειστή ομοσπονδιακή υπηρεσία
Την 1η Οκτωβρίου 2025, η ομοσπονδιακή κυβέρνηση των Ηνωμένων Πολιτειών ετέθη σε αναστολή λειτουργίας τα μεσάνυχτα Ανατολική Ζώνη Ώρας, 8 θερινή ώρα Ελλάδος, αφού το Κογκρέσο δεν κατάφερε να εγκρίνει νομοθεσία για τις πιστώσεις για το οικονομικό έτος 2026, το οποίο ξεκίνησε εκείνη την ημέρα. Η αναστολή λειτουργίας συνεχίστηκε για 41 ημέρες, καθώς το Κογκρέσο δεν μπόρεσε να εγκρίνει συνεχιζόμενο ψήφισμα για τη χρηματοδότηση της κυβέρνησης. Η Βουλή έχει προωθήσει ένα συνεχιζόμενο ψήφισμα, αλλά η Γερουσία το έχει απορρίψει 14 φορές. Οι Δημοκρατικοί της Γερουσίας έχουν αντιταχθεί στο νομοσχέδιο για τις πιστώσεις των Ρεπουμπλικανών, επειδή δεν περιλαμβάνει παράταση των επιδοτήσεων του Νόμου για το Obamacare που είχαν προηγουμένως παραταθεί από τον Νόμο για τη Μείωση του Πληθωρισμού.

Η αναστολή λειτουργίας είχε ως αποτέλεσμα την άνευ αποδοχών άδεια περίπου 900.000 ομοσπονδιακών υπαλλήλων και διατήρησε την εργασία άλλων δύο εκατομμυρίων χωρίς αμοιβή. Ορισμένα κυβερνητικά προγράμματα όπως το Medicare και το Medicaid συνεχίζουν να λειτουργούν, όπως και ορισμένοι οργανισμοί όπως το Υπουργείο Πολέμου και η Διοίκηση Ασφάλειας Μεταφορών. Οι λειτουργίες άλλων οργανισμών έχουν ανασταλεί εν μέρει ή πλήρως, συμπεριλαμβανομένων των Εθνικών Ινστιτούτων Υγείας, των Κέντρων Ελέγχου και Πρόληψης Νοσημάτων και του προγράμματος WIC.

Το κλείσιμο των κυβερνητικών υπηρεσιών είναι το 11ο κλείσιμο των κυβερνητικών υπηρεσιών που οδήγησε σε άνευ αποδοχών ομοσπονδιακούς υπαλλήλους και είναι το μεγαλύτερο σε διάρκεια κλείσιμο των κυβερνητικών υπηρεσιών στην ιστορία των ΗΠΑ.

Οι προεδρίες του Ντόναλντ Τραμπ (2017–2021 και 2025) έχουν συνοδευτεί με τρία shutdowns η μεγαλύτερη και πιο αθροιστική διάρκεια οποιουδήποτε προέδρου. Αυτό υπερβαίνει τις συνολικά 53 ημέρες από οκτώ shutdowns υπό όλων των προηγομένων προέδρων από το 1980.

Το shutdown διήρκεσε σαράντα τρεις ημέρες, μέχρι τις 12 Νοεμβρίου 2025. Σύμφωνα με τον Κέβιν Χάσετ, Διοιηκτή του Εθνικού Οικονομικού Συμβουλίου, το shutdown κόστισε εξήντα χιλιάδες θέσεις εργασίας, πέραν των ενεακοσίων χιλιάδων ομοσπονδιακών υπαλλήλων που ετέθησαν σε άδεια άνευ αποδοχών, και 1,5% από το ΑΕΠ των Ηνωμένων Πολιτειών και 15δις$ εβδομαδιαίως.

## Παραπομπές


Κατηγορία:Πολιτική των Ηνωμένων Πολιτειών
Κατηγορία:Οικονομία των Ηνωμένων Πολιτειών
Κατηγορία:Ντόναλντ Τραμπ
Ράινουλφ Τρινκανόκτε

Ο **Ράινουλφ Β΄**, γαλλ.: *Rainulf*, επονομαζόμενος **Τριάντα νύχτες** (*Trincanocte*), ήταν ο 4ος κόμης τής Αβέρσα (1045–1048), εξάδελφος τού άμεσου προκατόχου του Ασκλετίνου Β΄ και ανιψιός τού Ραϊνούλφος Ντρενγκώ, τού ιδρυτή τής οικογενειακής τους περιουσίας στη Νότια Ιταλία (Mezzogiorno). Υπήρξε κρίση διαδοχής μετά το πρόωρο τέλος τού Ασκλετίνου Β΄ και ο Γουαϊμάρος Δ΄ πρίγκιπας του Σαλέρνο, ως επικυρίαρχος τής Αβέρσα, προσπάθησε να επιβάλει τον υποψήφιό του στους Νορμανδούς, αλλά αυτοί εξέλεξαν τον Τρινκανόκτε, και αυτός επικράτησε στην αναγνώριση και τού Γουαϊμάρου Δ΄. Το 1047 ήταν παρών σε ένα συμβούλιο με τον Πανδόλφο Δ΄ πρίγκιπα τής Κάπουα και τον Γουαϊμάρο Δ΄, όπου ο πρώτος επέστρεψε στην πριγκιπική του θέση και η μεγάλη επικράτεια τού δεύτερου διαλύθηκε. Οι φεουδαρχικοί τίτλοι τού Ράινουλφ και τού Ντρόγκο των Ωτβίλ κόμη της Απουλίας, επικυρώθηκαν από τον βασιλιά Ερρίκο Γ΄ τής Γερμανίας, και έγιναν άμεσοι υποτελείς του.  Μέσα σε ένα χρόνο, ο Τρινκανόκτε απεβίωσε, και τον διαδέχθηκε ο νήπιος γιος του Χέρμαν υπό την αντιβασιλεία τού εξαδέλφου του Ριχάρδου Α΄, τον οποίο αρχικά είχε απορρίψει, πιστεύοντας ότι ήταν επικίνδυνος αντίπαλος. Σύντομα, ο Χέρμαν εκτοπίστηκε (ή κάτι χειρότερο) και ο Ριχάρδος Α΄ έγινε κόμης.

## Σημειώσεις

## Αναφορές
* Cuozzo, E. "Drengot, Rainulfo, detto Trincanotte (Trinclinocte, Drincanoctus), *Dizionario Biografico degli Italiani*.

Κατηγορία:Κόμητες της Αβέρσα
Παραλία Ασίνης Αργολίδας

Η **Παραλία Ασίνης** είναι μικρός παραθαλάσσιος οικισμός αλλά και παραλία της Αργολίδας στην Πελοπόννησο.

## Γενικά στοιχεία
αριστερά|μικρογραφία|Παραλία Πλάκα
Η Παραλία Ασίνης βρίσκεται στα παράλια του Αργολικού Κόλπου και στο μυχό του κόλπου Τολού σε υψόμετρο 5 μέτρα. Απέχει περίπου 11 χιλιόμετρα νοτιοανατολικά από το Ναύπλιο (έδρα του δήμου) ενώ είναι ανάμεσα στο Τολό (ΝΔ.) και το Δρέπανο (ΒΑ.). Η παραλία της (οι ντόπιοι την αποκαλούν *Πλάκα*) είναι γνωστός προορισμός της περιοχής. Στην δυτική άκρη της είναι η Ακρόπολη Ασίνης και ο ομώνυμος αρχαιολογικός χώρος. 

Αναφέρεται επίσημα ως ξεχωριστός οικισμός το 1971 να απογράφεται στην κοινότητα Ασίνης.**** Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Ασίνη και την Αγία Παρασκευή αποτελούν την κοινότητα Ασίνης που υπάγεται στη δημοτική ενότητα Ασίνης του Δήμου Ναυπλιέων και σύμφωνα την απογραφή 2021 απογράφησαν 31 κάτοικοι.

## Εξωτερικοί σύνδεσμοι

* Ακρόπολη Ασίνης ή Καστράκι από τον ιστότοπο Καστρολόγος. 

## Παραπομπές


Παραλία Ασίνης
Παραλία Ασίνης
Κατηγορία:Χωριά της Ελλάδας-επέκταση
Μετόχι Μιδέας Αργολίδας

Το **Μετόχι** Μιδέας είναι πολύ μικρός οικισμός της Αργολίδας στην Πελοπόννησο.

## Γενικά στοιχεία
Το Μετόχι βρίσκεται σε απόσταση περίπου 14 χιλιόμετρα Β.-ΒΑ. από το Ναύπλιο (έδρα του δήμου). 

Αναφέρεται, μετά την Τουρκοκρατία, το 1834 με την ονομασία *Δούσια* να προσαρτάται στον τότε δήμο Προσύμνης και το 1927 να μετονομάζεται σε Μετόχιον το 1927. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τον Μάνεση αποτελούν την ομώνυμη κοινότητα Μάνεση που υπάγεται στη δημοτική ενότητα Μιδέας του Δήμου Ναυπλιέων και σύμφωνα την απογραφή 2021 απογράφησαν 27 κάτοικοι.

## Σημείωση
Στην ίδια περιφερειακή ενότητα (Αργολίδας) είναι οι συνώνυμοι οικισμοί: Μετόχι στον Δήμο Ερμιονίδας και Μετόχι στον Δήμο Επιδαύρου.

## Παραπομπές


Μετόχι Μιδέας
Μετόχι
Κατηγορία:Χωριά της Ελλάδας-επέκταση
Τζιπ, περίπτερο κι αγάπη

Το ***Τζιπ, περίπτερο κι αγάπη*** είναι ασπρόμαυρη ελληνική αισθηματική κωμική ταινία του 1957 σε σκηνοθεσία Μαρίας Πλυτά και σενάριο του Νίκου Φώσκολου (πιστώνεται ως Κώστας Μαίανδρος). Πρωταγωνιστούν οι Νίκος Σταυρίδης, Νίκος Ρίζος, Σοφία Ματθιουδάκη και Κώστας Χατζηχρήστος.

## Πλοκή
Ο Τάσος Καψούρας, ένας βιοπαλαιστής περιπτεράς, 
είναι ερωτευμένος με τη Φούλα, η οποία μένει στην ίδια γειτονιά. Και εκεί που φαίνεται να πάνε καλά τα πράγματα για τον Τάσο, θα κάνει την εμφάνιση του ο Τώνης, ο οποίος θα αρχίσει να διεκδικεί την Φούλα. Την ίδια στιγμή οι γονείς της Φούλας, βλέποντας ότι ο Τώνης είναι ευκατάστατος αποφασίζουν να την παντρέψουν, απορρίπτοντας για γαμπρό τον Τάσο.

Παρόλα αυτά ο Τάσος δεν το βάζει κάτω και
μαθαίνοντας από την υπηρέτρια της Φούλας ότι σχεδιάζει να πάει για μπάνιο με τον Τώνη, αποφασίζει να την ακολουθήσει μαζί με τον φίλο του Βαγγέλη. Στην παραλία ο Τώνης θα επιχειρήσει να βιάσει την Φούλα, με τον Τάσο να επεμβαίνει στην κατάλληλη στιγμή, αποτρέποντας τα χειρότερα. 

Γυρίζοντας πίσω την Αθήνα, έχοντας πάρει το τζιπ του Τώνη, ο Τάσος μη μπορώντας να ελέγξει το αυτοκίνητο θα πέσει πάνω στο περίπτερο του, καταστρέφοντας το, επιβεβαιώνοντας τον μόνιμο φόβο του που είχε πάντα 
για τα τροχοφόρα που έτρεχαν με ιλλιγγιώδη ταχύτητα δίπλα απ’ το περίπτερό του. 

Έχοντας αναγνωρίσει οι γονείς της Φούλας, τον Τάσο ως τον σωτήρα της κόρης τους, θα δεχθούν να τον κάνουν τελικά γαμπρό τους και η ταινία κλείνει στην εκκλησία, όπου θα κάνουν την εμφάνιση τους πολλά τζιπ παραταγμένα, με τον Τάσο βλέποντας τα, να τρέχει 
μακριά με τη Φούλα.

## Διανομή ρόλων
*Νίκος Σταυρίδης - Τάσος Καψούρας
*Νίκος Ρίζος - Βαγγέλης
*Σοφία Ματθιουδάκη - Φούλα
*Κώστας Χατζηχρήστος - Γιώργος
*Γιάννης Γκιωνάκης - Τόνης
*Μαρίκα Νέζερ - Ευθαλία
*Βίλμα Κύρου - Κατινιώ
*Κούλα Αγαγιώτου - Διονυσία Θανασσέα
*Κώστας Πομώνης - κυρίος Θανασσέας
*Δήμος Σταρένιος - στρατηγός
*Φραγκίσκος Μανέλλης -  σταθμάρχης

## Κυκλοφορία
Η ταινία έκανε πρεμιέρα στις 18 Φεβρουαρίου 1957 στους κινηματογράφους «Έσπερος» και «Ρεξ» της Αθήνας.

## Υποδοχή
Στο box office η ταινία έκοψε συνολικά 34.324 εισιτήρια, καταλαμβάνοντας την 10η θέση ανάμεσα σε 30 ελληνικές ταινίες της σεζόν 1956–57.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 1957
Κατηγορία:Ελληνόφωνες ταινίες
Κατηγορία:Ελληνικές ταινίες της δεκαετίας 1950
Κατηγορία:Ελληνικές κωμικές ταινίες
Κατηγορία:Ελληνικές αισθηματικές ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σενάριο Νίκου Φώσκολου
Κατηγορία:Ταινίες με μουσική σύνθεση Μενέλαου Θεοφανίδη
Κατηγορία:Ταινίες σε σκηνοθεσία Μαρίας Πλυτά
Exclusive Movies (Πλατφόρμα Ροής Βίντεο)

Η **Exclusive Movies** είναι αιγυπτιακή πλατφόρμα ψηφιακής ροής βίντεο και βίντεο κατά παραγγελία (VOD), που δημιουργήθηκε το 2020 με στόχο τη διάθεση κλασικών αιγυπτιακών ταινιών και τηλεοπτικών σειρών. Η ίδρυσή της συνέπεσε με τον μήνα Ραμαζάνι του έτους 1441 AH. Η πλατφόρμα λειτουργεί ως ανεξάρτητος πάροχος περιεχομένου και ανήκει στην εταιρεία Exclusive Movies. 

Η εταιρεία διαθέτει επίσης παράρτημα στο Ηνωμένο Βασίλειο, όπου είναι καταγεγραμμένη επισήμως στο Companies House με την επωνυμία **Exclusive Movies Ltd**. Η παρουσία της στη Βρετανία υποστηρίζει τη διεθνή δραστηριότητα και τη νομική συμμόρφωση των υπηρεσιών της. 

Το περιεχόμενο της πλατφόρμας επικεντρώνεται στην αιγυπτιακή κινηματογραφική κληρονομιά και στις τηλεοπτικές παραγωγές της Μέσης Ανατολής και της Βόρειας Αφρικής (MENA). Από το 2020, η Exclusive Movies έχει αναπτύξει υπηρεσίες συνεχούς ροής και διανομής ταινιών σε ψηφιακή μορφή, με στόχο τη διατήρηση και προώθηση της πολιτιστικής ταυτότητας μέσω σύγχρονων τεχνολογιών. 

Το 2020, ο αριθμός των χρηστών της πλατφόρμας εκτιμήθηκε σε περίπου 2 εκατομμύρια, ενώ οι συνολικές προβολές βίντεο ξεπέρασαν τα 10 εκατομμύρια.   
Η υπηρεσία OTT κατέχει μερίδιο αγοράς που προσεγγίζει το 50% στην περιοχή MENA, καθιστώντας την έναν από τους σημαντικότερους ανεξάρτητους παρόχους αραβόφωνου περιεχομένου. 

Η πλατφόρμα έχει φιλοξενήσει δημοφιλείς αιγυπτιακές και αραβικές παραγωγές, όπως οι ταινίες «Mako» και «Man and Mongoose», που προβλήθηκαν κατά τη διάρκεια του Ραμαζανιού. 

Η πλατφόρμα προσφέρει περιεχόμενο για όλες τις ηλικίες, συμπεριλαμβανομένων παιδικών προγραμμάτων, σειρών Disney, ταινιών και σειρών από την Αραβία και το εξωτερικό, ανιμέ, παραγωγών Bollywood, τουρκικών, κορεατικών και λατινικών σειρών, καθώς και talk shows και ειδησεογραφικά προγράμματα. 

## Αναφορές


## Εξωτερικοί σύνδεσμοι
* Exclusive Movies – σελίδα στο Facebook
* Exclusive Movies – λογαριασμός στο Instagram
* Exclusive Movies – προφίλ στο Twitter

Κατηγορία:Διαδικτυακή τηλεόραση
Κατηγορία:Σελίδα που χρησιμοποιεί δεδομένα των Wikidata
Μονάδα Προεδρικής Φρουράς (Κύπρος)

Η **Μονάδα Προεδρικής Φρουράς** (Μ.Π.Φ.) είναι υπεύθυνη για την προστασία του Πρόεδρος της Κυπριακής Δημοκρατίας και της οικογένειάς του. Ιδρύθηκε επίσημα το 1979 και αποτελεί μέρος της Αστυνομίας Κύπρου.

## Ιστορία
Αν και η Προεδρική Φρουρά ιδρύθηκε επίσημα στις 10 Φεβρουαρίου του 1979, ο Πρόεδρος της Κυπριακής Δημοκρατίας (καθώς και άλλοι που βρίσκονται υπό την προστασία της), πάντα είχε την προσωπική του ασφάλεια, η οποία ήταν ιδιαίτερα ενεργή μεταξύ 1970 και 1974 όπου έγιναν πολλαπλές προσπάθειες εναντίον της ζωής του τότε , Μακάριου Γ'.

Στις 8 Μαρτίου 1970, ο Μακαρίος θα πήγαινε από το Αρχιεπισκοπικό Μέγαρο στη Μονή Μαχαιρά για να τιμήσει τον Γρηγόρη Αυξεντίου, ήρωα της ΕΟΚΑ που σκοτώθηκε από τους Άγγλους μετά από μια αποτυχημένη έφοδο και πολύωρη μάχη στο κρησφύγετό του. Λόγω του γεγονότος ότι υπήρχε πληροφόρηση περί επικείμενης απόπειρας δολοφωνίας του στο μοναστήρι, η Προεδρική Φρουρά αύξησε την ασφάλεια της Μονής Μαχαιρά. Ωστόσο παρόμοια αύξηση μέτρων ασφαλείας δεν έγινε στο Αρχιεπισκοπικό Μέγαρο, αφήνοντας έτσι τον Μακάριο εκτεθειμένο σε πιθανή επίθεση, η οποία τελικά συνέβη στις 8 Μαρτίου, όπου το ελικόπτερό του έλαβε επίθεση από πυρά αυτόματων όπλων από μια ομάδα ατόμων που βρισκόντουσαν στην οροφή του Παγκύπριου Γυμνασίου ενώ το ελικόπτερο απογειωνόταν. Ο πιλότος του χτυπήθηκε από τα πυρά, αλλά κατάφερε να προσγειώσει το ελικόπτερο, με την απόπειρα δολοφονίας κατά του Μακαρίου να αποτυγχάνει.

Στις 15 Ιουλίου 1974, η Κυπριακή Εθνική Φρουρά με μικρά στοιχεία της ΕΟΚΑ Β΄ διέπραξε πραξικόπημα κατά του ΠτΔ Μακαρίου. Κύριοι στόχοι των πραξικοπηματιών ήταν η κατάληψη του Προεδρικού Μεγάρου και η δολοφονία του Μακαρίου. Τεθωρακισμένες μονάδες και  ειδικές δυνάμεις ενεπλάκησαν σε έντονη ένοπλη σύγκρουση με την Προεδρική Φρουρά και εν τω μεταξύ, ο Μακαρίος, μαζί με το προσωπικό της ασφαλείας του, κατάφερε να δραπετεύσει από πίσω πόρτα και συνοδεύτηκε στην Πάφο, από όπου την επόμενη μέρα μεταφέρθηκε με αεροπλάνο στη Μάλτα από τις Βρετανικές Ένοπλες Δυνάμεις.

Η περίοδος μετά την τουρκική εισβολή ήταν κυρίως ειρηνική όσον αφορά τα καθήκοντα της Προεδρικής Φρουράς, αλλά υπήρξαν απομονωμένα περιστατικά φερόμενων επιχειρήσεων εναντίον Κυπριακών Προέδρων, σε ένα από τα οποία ο Αντώνης Φανιέρος (Ένας Κύπριος επιχειρηματίας που δεν είχε καλές σχέσεις με τον Κληρίδη) μπήκε στη θαλαμηγό που άνηκε στον τότε Πρόεδρο Γλαύκο Κληρίδη (φέρεται πως φίλοι του στην αστυνομία τον παρότρυναν) και συνελήφθη από την Προεδρική Φρουρά για απόπειρα δολοφονίας του Προέδρου, κάτι που ο ίδιος αρνήθηκε.

## Δείτε επίσης

* Αστυνομία Κύπρου
* Μονάδα Αεροπορικών Επιχειρήσεων της Αστυνομίας Κύπρου

## Παραπομπές

Κατηγορία:Αστυνομία Κύπρου
Πουλλακίδα Αργολίδας

Η **Πουλλακίδα** είναι οικισμός της Αργολίδας στην Πελοπόννησο.

## Γεωγραφικά στοιχεία
Η Πουλλακίδα βρίσκεται στον Αργολικό κάμπο σε υψόμετρο 50 μέτρα στους πρόποδες του λόφου της Αγίας Παρασκευής και απέχει περίπου 11 χιλιόμετρα βόρεια από το Ναύπλιο (έδρα του δήμου) ενώ στη δυτική της άκρη περνάει η Ε.Ο. Κορίνθου - Ναυπλίου. Πρόκειται για αγροτικό χωριό του οποίου οι κάτοικοι ασχολούνται με την καλλιέργεια εσπεριδοειδών και οπωροκηπευτικών. Θρησκευτικά αξιοθέατα είναι η εκκλησία του Αγίου Νικολάου που έχει κηρυχθεί διατηρητέο μνημείο και της Αγίας Παρασκευής με πανοραμική θέα του αργολικού κάμπου.

## Ιστορικά - διοικητικά στοιχεία
Στην Εκστρατεία του Μοριά καταγράφεται με την ονομασία *Poulakida* να υπάγεται στην Ναυπλίου *(Nauplie)* με συνολικό πληθυσμό: 73. Στο Αρχείο Ιωάννου Καποδίστρια αναφέρεται ως *Πουλακίδα* στην Επαρχία Ναυπλίου με συνολικό πληθυσμό: 73.

Αναφέρεται επίσημα, μετά την Τουρκοκρατία, το 1834 γραμμένη *Πουλακίδα* (με ένα "λ") να προσαρτάται στον τότε δήμο Μηδείας. Το 1915 ορίστηκε έδρα της ομώνυμης κοινότητας και το 1940 το όνομά της διορθώθηκε Πουλλακίδα (με δύο "λ"). Σύμφωνα με το σχέδιο Καλλικράτης και την τροποποίησή του Κλεισθένης Ι αποτελεί κοινότητα  που υπάγεται στη δημοτική ενότητα Μιδέας του Δήμου Ναυπλιέων ενώ σύμφωνα την απογραφή του 2021 απογράφησαν 483 κάτοικοι.

## Παραπομπές


Πουλλακίδα
Πουλλακίδα
Κατηγορία:Χωριά της Ελλάδας-επέκταση
Seventeen Seconds

Το ***Seventeen Seconds*** είναι το δεύτερο στούντιο άλμπουμ του αγγλικού ροκ συγκροτήματος The Cure, που κυκλοφόρησε στις 18 Απριλίου 1980 από την Fiction Records. Το άλμπουμ σηματοδότησε την πρώτη φορά που ο Ρόμπερτ Σμιθ έκανε συμπαραγωγή με τον Μάικ Χέτζες. Μετά την αποχώρηση του αρχικού μπασίστα Μάικλ Ντέμπσεϊ, ο Σάιμον Γκάλοπ έγινε επίσημο μέλος μαζί με τον πληκτρά Μαθιέ Χάρτλεϊ. Το single "A Forest" ήταν η πρώτη συμμετοχή του συγκροτήματος στο top 40 του UK Singles Chart.

## Μουσικό στυλ
Αναδρομικά, το *Seventeen Seconds* έχει θεωρηθεί ένα πρώιμο παράδειγμα gothic rock. Τα "σκοτεινά τοπία" του άλμπουμ θεωρούνται "ηχητική αφετηρία" για το επερχόμενο κίνημα. Το άλμπουμ έχει επίσης χαρακτηριστεί ως new wave.

## Κομμάτια
Όλοι οι στίχοι είναι γραμμένοι από τον Ρόμπερτ Σμιθ, όλη η μουσική είναι σύνθεση των Σμιθ, Ματιέ Χάρτλεϊ, Σάιμον Γκάλοπ και Λολ Τόλχερστ.

## Προσωπικό

* Ρόμπερτ Σμιθ - κιθάρες, φωνητικά
* Σάιμον Γκάλαπ - μπάσο
* Ματιέ Χάρτλεϊ - πληκτρολόγια
* Λολ Τόλχερστ - τύμπανα

### Παραγωγή

* The Cure – παραγωγή
* Μάικ Χέτζες – παραγωγή, μηχανική ηχογράφηση
* Κρις Πάρι – βοήθεια παραγωγής
* Μάικ Ντάτον – μηχανική ηχογράφηση
* Νάιτζελ Γκριν – βοήθεια μηχανικής ηχογράφησης
* Άντριου Γουόρικ – βοήθεια μηχανικής ηχογράφησης
* Άντριου Ντάγκλας – φωτογραφία
* Μπιλ Σμιθ και οι Cure – εξώφυλλο άλμπουμ

## Παραπομπές


Κατηγορία:Άλμπουμ του 1980
Κατηγορία:Άλμπουμ των The Cure
Grokipedia

Η **Grokipedia** είναι διαδικτυακή εγκυκλοπαίδεια που δημιουργείται από τεχνητή νοημοσύνη και αναπτύχθηκε από την xAI. Ο ιστότοπος είναι ενεργός από τις 27 Οκτωβρίου 2025, στην έκδοση 0.1.

Οι καταχωρήσεις στη Grokipedia δημιουργούνται και επεξεργάζονται από το μεγάλο γλωσσικό μοντέλο (LLM) Grok. Πολλά άρθρα προέρχονται από τη Βικιπαίδεια και ορισμένα αντιγράφηκαν σχεδόν αυτούσια. Τα άρθρα δεν μπορούν να επεξεργαστούν άμεσα, αν και οι συνδεδεμένοι επισκέπτες της εγκυκλοπαίδειας μπορούν να προτείνουν επεξεργασίες μέσω μιας αναδυόμενης φόρμας για την αναφορά λανθασμένων πληροφοριών. Στις 8 Νοεμβρίου 2025, ο ιστότοπος δήλωνε ότι είχε πάνω από 800.000 άρθρα.

Ο Έλον Μασκ, ιδρυτής της xAI, τοποθέτησε την Grokipedia ως εναλλακτική λύση στη Βικιπαίδεια, η οποία «θα καθάριζε την προπαγάνδα» της τελευταίας. Λίγο μετά την κυκλοφορία της, αρκετές πηγές περιέγραψαν τα άρθρα ως προάγοντα ακροδεξιές απόψεις, θεωρίες συνωμοσίας και προσωπικές απόψεις του Μασκ. Άλλες επικρίσεις για την Grokipedia επικεντρώθηκαν στην ακρίβειά της και στις προκαταλήψεις της λόγω ψευδαισθήσεων της τεχνητής νοημοσύνης και πιθανής αλγοριθμικής προκατάληψης.

## Οι απόψεις του Μασκ για τη Βικιπαίδεια
Η Βικιπαίδεια γράφεται και συντηρείται από μια κοινότητα εθελοντών. Η πιθανή μεροληψία της έχει συζητηθεί από την έναρξή της. Διάφορες  διαδικτυακών εγκυκλοπαιδειών έχουν ξεκινήσει με τον δηλωμένο στόχο της διόρθωσης των αντιληπτών μεροληψιών της Βικιπαίδεια, όπως η Conservapedia, η οποία ξεκίνησε το 2006 για να αντιμετωπίσει τις αντιληπτές αριστερές μεροληψίες.

Η xAI είναι μια αμερικανική εταιρεία τεχνητής νοημοσύνης που ιδρύθηκε από τον Έλον Μασκ το 2023. Το κορυφαίο προϊόν της είναι το Grok.

Το 2021, ο Μασκ εξέφρασε την αγάπη του για τη Βικιπαίδεια στην 20ή επέτειό της. Το 2022, ωστόσο, ο Μασκ υποστήριξε ότι η Βικιπαίδεια «έχανε την αντικειμενικότητά της» και το 2023 δήλωσε ότι θα δωρίσει ένα δισεκατομμύριο δολάρια στο έργο εάν μετονομαστεί σε «Dickipedia».

Τον Δεκέμβριο του 2024, ο Μασκ ζήτησε μποϊκοτάζ των δωρεών προς τη Βικιπαίδεια λόγω της υποτιθέμενης αριστερής προκατάληψής της, αποκαλώντας την «Wokepedia». Τον Ιανουάριο του 2025, ο Μασκ έκανε μια σειρά δηλώσεων στο X, καταγγέλλοντας τη Βικιπαίδεια για την περιγραφή του περιστατικού όπου έκανε μια αμφιλεγόμενη χειρονομία, την οποία πολλοί θεώρησαν ότι έμοιαζε με ναζιστικό χαιρετισμό, κατά τη δεύτερη ορκωμοσία του προέδρου Ντόναλντ Τραμπ. Ο Μασκ έκτοτε έχει τοποθετήσει την Grokipedia ως εναλλακτική λύση στη Βικιπαίδεια που θα «εξαφάνιζε την προπαγάνδα» της τελευταίας.

## Παραπομπές


Κατηγορία:Διαδικτυακές εγκυκλοπαίδειες
Κατηγορία:Τεχνητή νοημοσύνη
Μάχη του Τσιβιτάτε

Η **Μάχη τού Τσιβιτάτε** (Civitate) διεξήχθη στις 18 Ιουνίου 1053 στη νότια Ιταλία, μεταξύ των Νορμανδών, με επικεφαλής τον Ουμφρέδο των Οτβίλ, κόμη τής Απουλίας, και ενός Σουηβο-Ιταλο-Λομβαρδικού στρατού, που οργανώθηκε από τον πάπα Λέοντα Θ΄ και ηγήθηκε στο πεδίο τής μάχης ο Γεράρδος Α΄ δούκας τής Λωρραίνης, και ο Ροδόλφος πρίγκιπας τού Μπενεβέντο. Η νίκη των Νορμανδών επί τοήύ συμμαχικού παπικού στρατού σηματοδότησε την κορύφωση μίας σύγκρουσης μεταξύ των Νορμανδών μισθοφόρων, που ήρθαν στη νότια Ιταλία τον 11ο αι., τής οικογένειας των Ωτβίλ και των τοπικών Λομβαρδών πριγκίπων. Μέχρι το 1059 οι Νορμανδοί δημιούργησαν συμμαχία με τον παπισμό, η οποία περιελάμβανε την επίσημη αναγνώριση από τον πάπα Νικόλαο Β΄ τής Νορμανδικής κατάκτησης στη νότια Ιταλία, διορίζοντας τον Ροβέρτο Γυισκάρδο ως δούκα τής Απουλίας και τής Καλαβρίας και κόμη τής Σικελίας.

## Αναφορές

## Πηγές

### Πρωτογενείς πηγές

* medievalsicily.com Η Μεσαιωνική Μεσογειακή Ισλαμική και Νορμανδική Σικελία (800–1200), Χρονικά και Αφηγηματικές Πηγές με αγγλικές μεταφράσεις από τον Graham Loud
* Αμάτους του Μοντεκασίνο (μετάφραση από τον Πρέσκοτ Ν. Ντάνμπαρ και επιμέλεια από τον Γκράχαμ Λάουντ). *Η Ιστορία των Νορμανδών* . Ρότσεστερ: The Boydell Press, 2004.
* Gaufredo Malaterra, De rebus gestis Rogerii Calabriae et Siciliae comitis et Roberti Guiscardi ducis fratris eius στο The Latin Library
* William of Apulia, Gesta Roberti Wiscardi στη Λατινική Βιβλιοθήκη

### Δευτερογενείς πηγές
* 
*Eads, Valerie. "Civitate, Battle of," in *The Oxford Encyclopedia of Medieval Warfare and Military Technology*. Edited by Clifford J. Rogers. Vol. 1. Oxford: University Press, 2010. pp.&nbsp;402–403.
*Chalandon, Ferdinand. *Histoire de la domination normande en Italie et en Sicilie*. Paris: 1907.
*Joranson, Einar. "The Inception of the Career of the Normans in Italy: Legend and History." *[[Speculum (journal)|Speculum]]*, Vol. 23, No. 3. (Jul., 1948), pp.&nbsp;353–396.
*Le Patourel, John. "Normans and Normandy," in *Dictionary of the Middle Ages*. Edited by Joseph R. Strayer. Vol. 9. New York: Charles Scribner's Sons: New York, 1989. pp.&nbsp;159–170.
*Loud, Graham Alexander. "Continuity and change in Norman Italy: the Campania during the eleventh and twelfth centuries." *[[Journal of Medieval History]]*, Vol. 22, No. 4 (December, 1996), pp.&nbsp;313–343.
*Loud, Graham Alexander. "How 'Norman' was the Norman Conquest of Southern Italy?" *Nottingham Medieval Studies*, Vol. 25 (1981), pp.&nbsp;13–34.
*Loud, Graham Alexander. *The Age of Robert Guiscard: Southern Italy and the Norman Conquest*. New York: Longman, 2000.
*Meschini, Marco, *Battaglie Medievali*, pp.&nbsp;13–36.
*Norwich, John Julius. *The Other Conquest*. New York: Harper and Row, 1967.

## Εξωτερικοί σύνδεσμοι

* Οι Νορμανδοί, ένας ευρωπαϊκός λαός, από την Ευρωπαϊκή Επιτροπή
* Breve Chronicon Northmannicum (Λατινικά).
* Το Ίδρυμα Κληρονομιάς Normans Jersey
* Πάτρικ Κέλι Οι Νορμανδοί: η ιστορία, τα όπλα και οι τακτικές τους
Καποδίστριας Αργολίδας

Ο **Καποδίστριας** είναι μικρός οικισμός της Αργολίδας στην Πελοπόννησο.

## Γεωγραφικά στοιχεία
Ο Καποδίστριας βρίσκεται στον Αργολικό κάμπου, ανάμεσα στο Ναύπλιο και τη Νέα Τίρυνθα, σε υψόμετρο 7 μέτρα. Αναφέρεται επίσημα, ως ξεχωριστός οικισμός για πρώτη φορά το 1961 να απογράφεται στην κοινότητα Νέας Τίρυνθος. Σύμφωνα με το σχέδιο Καλλικράτης και την τροποποίησή του Κλεισθένης Ι μαζί με την Τίρυνθα και τη Νέα Τίρυνθα αποτελούν την κοινότητα Τίρυνθας που υπάγεται στη δημοτική ενότητα Νέας Τίρυνθας του Δήμου Ναυπλιέων ενώ σύμφωνα την απογραφή του 2021 απογράφησαν 126 κάτοικοι.   

## Παραπομπές


Καποδίστριας
Καποδίστριας
Κατηγορία:Χωριά της Ελλάδας-επέκταση
Ιορδάνης του Αριάνο

Ο **Ιορδάνης**, ιταλ.: *Jiordanο di Ariano* (απεβ. στις 12 Αυγούστου 1127), κόμης τού Αριάνο (από το 1102), ήταν ηγεμόνας τής κομητείας τού Αριάνο στην ανατολική Καμπανία κατά τη διάρκεια τής βασιλείας τού Γουλιέλμου Β΄ δούκα τής Απουλίας. Ήταν γιος και διάδοχος τού κόμη Χέρμπερτ και τής Αλτρούδης τού Μπουοναλμπέργκο .
δεξιά|μικρογραφία|Τα ερείπια τού κάστρου Αριάνο.
Το 1113–14, ο Ιορδάνης και ο Ροβέρτος Α΄ πρίγκιπας τής Κάπουα κήρυξαν πόλεμο εναντίον τού Μπενεβέντο, αλλά ο αρχιεπίσκοπος Λάντουλφ Β΄ έκλεισε ειρήνη μαζί τους.

Επανάστασε εναντίον τού Γουλιέλμου Β΄, και στο Νούσκο το 1121 πήρε μία ομάδα ιπποτών, για να απειλήσει και να προσβάλει τον δούκα, λέγοντας, σύμφωνα με τον Φάλκο τού Μπενεβέντο, "θα σου κόψω το παλτό κοντό για σένα", πριν λεηλατήσει την περιοχή. Ο Γουλιέλμος Β΄ ζήτησε βοήθεια από τον ισχυρότερο συγγενή του Ρογήρο Β΄ τής Σικελίας, ο οποίος, σε αντάλλαγμα για την Καλαβρία και τα μισά τού Παλέρμο και τής Μεσσήνης, που ήταν δούκας, έστειλε ένα σώμα ιπποτών και ένα ποσό χρυσού, το οποίο βοήθησε τον Γουλιέλμο Β΄ να καταλάβει το μεγαλύτερο μέρος τής κομητείας τού Αριάνο. Όταν απεβίωσε ο Ιορδάνης, ο νεαρός γιος του τέθηκε υπό την επικυριαρχία τού γείτονά του, Ρανούλφου Β΄ κόμη τού Αλίφε.

## Πηγές
* Νόριτς, Τζον Τζούλιους . *Οι Νορμανδοί στο Νότο, 1016–1130* . Λονδίνο, 1967.
* Caravale, Mario (επιμ.). *Dizionario Biografico degli Italiani* . Ρώμη, 2003.

Κατηγορία:Πρόσωπα του Βασιλείου της Σικελίας
Φάλκο του Μπενεβέντο

Ο **Φάλκο**, ιταλ.: *Falcone Beneventano*, λομβαρδ.: *Falco Penevent* , ήταν Ιταλο-Λομβαρδός ιστορικός, νοτάριος (συμβολαιογράφος) και γραφέας τού 12ου αι. στο παπικό παλάτι στο Μπενεβέντο, την πόλη καταγωγής του, όπου γεννήθηκε από γονείς υψηλού κύρους.

Είναι ένας σημαντικός χρονικογράφος για τα έτη μεταξύ 1102 και 1139 στη Νότιο Ιταλία (Mezzogiorno). Ως ιστορικός, δεν είναι μόνο αξιόπιστος, καθώς ήταν συχνά αυτόπτης μάρτυρας γεγονότων που αφηγείται, αλλά και πατριώτης, καθώς ήταν Λομβαρδός στην καταγωγή, και αντιτάχθηκε σφοδρά στους Νορμανδούς, τους οποίους θεωρούσε βαρβάρους. Ήταν αντίπαλος τού βασιλιά Ρογήρου Β' τής Σικελίας και υποστηρικτής τού Ιννοκέντιου Β' εναντίον τού φίλου τού Ρογήρου Β΄, Ανάκλητου Β'.  Ήταν, περισσότερο απ' όλα, ένθερμος υποστηρικτής τού Μπενεβέντο. Ως υποστηρικτής τού Ιννοκέντιου Β', ο Φάλκο εξορίστηκε από το Μπενεβέντο το 1134.  Ο Τ.Σ. Μπράουν γράφει ότι ο Φάλκο επέδειξε «μία φλεγόμενη υπερηφάνεια για την πόλη του, και ένα καυτό μίσος για τους Νορμανδούς». 

Μέρη τού χρονικού του έχουν χαθεί τώρα, αλλά προφανώς χρησιμοποιήθηκαν για τα έτη 1099–1103 και 1140–49 στο *Χρονικό των Ρωμαίων ποντιφίκων και αυτοκρατόρων και των γεγονότων στην Απουλία* (Chronica Romanorum pontificum et imperatorum ac de rebus in Apulia gestis).

## Εκδόσεις
* ''Chronicon Beneventanum'' στη Λατινική Βιβλιοθήκη.
* ''Chronicon Beneventanum'' Archived   στο Centro Europea di Studi Normanni.

## Αναφορές

## Πηγές
* 
* 
* D'Angelo, Edoardo (1994). "Giuseppe del Re's 'Critical' Edition of Falco of Benevento's Chronicle," in: ''Proceedings of the Battle Conference 1993''. Anglo-Norman Studies, XVI. Woodbridge, Suffolk UK: Boydell & Brewer Ltd. pp.&nbsp;75–81. ISBN&nbsp;.
* 
* Norwich, John Julius. *The Kingdom in the Sun 1130-1194*. Longman: London, 1970.

Κατηγορία:Μεσαιωνική Ιταλία
Μάχη του Ρινιάνο

Η **Μάχη του Ρινιάνο** ήταν η δεύτερη μεγάλη ήττα τής σταδιοδρομίας τού Ρογήρου Β΄ τής Σικελίας και, όπως και η πρώτη, η Μάχη τής Νοτσέρα, έτυχε και αυτή από τον Ρανούλφο Β΄ Ντρένγκοτ κόμη τού Αλίφε. Η κύρια διαφορά ήταν η θέση των δύο αντιμαχόμενων.

Στη Νοτσέρα στις 24 Ιουλίου 1132, ο Ρανούλφος Β΄ συμμάχησε με τον Ροβέρτο Β΄ Ντρένγκοτ πρίγκιπα τής Κάπουα και τον Ρωμαίο (Βυζαντινό) Σέργιο Ζ΄ πρίγκιπα τής Νάπολης και ήταν ένας απλός επαναστάτης, πολεμώντας τον βασιλιά τής Σικελίας. Στις 30 Οκτωβρίου 1137 ο Ρανούλφος Β΄ διορίστηκε πρόσφατα δούκας τής Απουλίας, με ένα απόσπασμα 800 Γερμανών στρατιωτών δανεισμένο από τον βασιλιά Λοθάριο Β΄, και οι αντίπαλοί του δεν ήταν μόνο ο Ρογήρος Β΄, αλλά και ο πρώην σύμμαχός του Σέργιος Ζ΄.

Το 1134 ο Ρογήρος Β΄ είχε διορίσει τον μεγαλύτερο νόμιμο γιο του, Ρογήρο Γ΄, δούκα τής Απουλίας. Η δημιουργία τού Ρανούλφου Β΄ ως δούκα το 1137 από τον βασιλιά και τον πάπα Ιννοκέντιο Β΄ ήταν σε άμεση αντίθεση, όχι μόνο με τον βασιλιά Ρογήρο Β΄, αλλά και με τον νεαρό δούκα Ρογήρο Γ΄. Ο Ρανούλφος Β΄ είχε συγκεντρώσει δικό του στρατό 800 ιπποτών για να ενισχύσει τις γερμανικές του δυνάμεις, και είχε ανάλογο πεζικό. Δεν ήθελε μάχη, αλλά ο Ρογήρος Β΄ και ο γιος του, με τον νεο-υποταγμένο Σέργιο Ζ΄, βάδισαν εναντίον του. Ο βασιλιάς Ρογήρος Β΄ αποφάσισε να επιτεθεί στο Ρινιάνο, το *Μπαλκόνι τής Απουλίας*, όπου το Όρος Γκαργκάνο κατεβαίνει απότομα επάνω από την πεδιάδα τής Απουλίας.

Οι στρατοί εντάχθηκαν στη μάχη, με τον νεαρό Ρογήρο Γ΄ να επιτίθεται με επιτυχία. Αυτός απώθησε τον στρατό τού Ρανούλφου Β΄ προς τα πίσω, κατά μήκος τού δρόμου προς το Σιπόντο. Ο βασιλιάς Ρογήρος Β΄ συμμετείχε στη μάχη εκείνη την εποχή, και η επίθεσή του, για άγνωστους λόγους, αποκρούστηκε πλήρως. Διέφυγε, και σύντομα ο Νορμανδικός στρατός υποχώρησε. Αν και και οι δύο Ρογήροι επέζησαν και έφθασαν στο Σαλέρνο, ο Σέργιος Ζ΄ έπεσε νεκρός στο πεδίο τής μάχης, και η αξίωση τού Ρανούλφου Β΄ στο δουκάτο δικαιώθηκε.

Η μάχη, όπως και η μάχη τής Νοτσέρα, είχε μικρής διάρκειας επίδραση, διότι οι πόλεις τής Καμπανίας δεν επαναστάτησαν όπως αναμενόταν, αλλά ο Ρανούλφος Β΄ ήταν ασφαλής στην Απουλία μέχρι το τέλος του δύο χρόνια αργότερα.

Η ήττα στη Μάχη τού Ρινιάνο είχε ένα θετικό αποτέλεσμα για τον Ρογήρο. Δεδομένου ότι ο Σέργιος Ζ΄ απεβίωσε άκληρος, και η ναπολιτανική αριστοκρατία δεν μπορούσε να καταλήξει σε συμφωνία ως προς το ποιον να υποστηρίξει για τη διαδοχή, ο Ρογήρος Β΄ ανέλαβε τον έλεγχο τού δουκάτου τής Νάπολης, διορίζοντας τον γιο του Αλφόνσο ως νέο δούκα.

## Αναφορές

## Πηγές
* 
* Falco of Benevento. ''Chronicon Beneventanum''.
* Norwich, John Julius. *The Kingdom in the Sun, 1130–1194*. London: Longman, 1970.

Κατηγορία:Μεσαιωνική Ιταλία
Πολιορκία της Κάπουα

Η **πολιορκία τής Κάπουα** (Μάιος 1098) ήταν μία στρατιωτική επιχείρηση, στην οποία συμμετείχαν τα κράτη τής μεσαιωνικής Νότιας Ιταλίας, η οποία ξεκίνησε τον Μάιο του 1098 και διήρκεσε σαράντα ημέρες. Ήταν μια ενδιαφέρουσα πολιορκία: ιστορικά για τη συγκέντρωση σημαντικών προσωπικοτήτων που είδε, και στρατιωτικά για τη συνεργασία των Νορμανδικών και Σαρακηνών δυνάμεων που απαιτούσε.

## Η πολιορκία
Η πολιορκία ξεκίνησε από τον Ριχάρδο Β΄ πρίγκιπα τής Κάπουα, ο οποίος είχε εξοριστεί από την πρωτεύουσά του για επτά χρόνια (1091–1098) από τον Λάνδο Δ΄, μέχρι που, όταν ενηλικιώθηκε, ζήτησε τη βοήθεια τού θείου του Ρογήρου Α΄ κόμη τής Σικελίας, και τού γιού τού εξαδέλφου του Ρογήρου Μπόρσα . δούκα τής Απουλίας. Οι δύο Ρογήροι ήρθαν, ο πρώτος με αντάλλαγμα την πόλη τής Νάπολης και ο δεύτερος με την αναγνώριση τής επικυριαρχίας τής Απουλίας από τον Ριχάρδο Β΄.

Ο Ρογήρος Α΄ τής Σικελίας είχε συλλάβει πρόσφατα τον Ροβέρτο επίσκοπο τής Τρόινα & τής Μεσσήνης, στον οποίο ο πάπας Ουρβανός Β΄ τού είχε δώσει την επιμέλεια (lagateship) τής Σικελίας, αν και ο ίδιος ο Ρογήρος Α΄ την κατείχε. Εμπλεκόμενος σε μία τέτοια διαμάχη, ο πάπας κατέβηκε για να το συζητήσει με τον Ρογήρο Α΄, ο οποίος απελευθέρωσε τον Ροβέρτο. Η παρουσία τού πάπα έκανε τον άγιο Άνσελμο τής Αόστα, αρχιεπίσκοπο τού Καντέρμπουρι, έναν Λομβαρδό, τότε αυτοεξόριστο από τον βασιλιά Γουλιέλμο Β΄ της Αγγλίας, να πάει να συναντήσει τον πάπα. Σύμφωνα με τον Έαντμερ, βιογράφο τού Ανσέλμου, «ο Κύριος Πάπας και ο Άνσελμος ήταν γείτονες κατά την πολιορκία».

Ο Έαντμερ μάς δίνει επίσης ένα ενδιαφέρον πορτρέτο των Αράβων, των οποίων τις καφέ σκηνές ο Άνσελμος τις βρήκε «αμέτρητες». Σύμφωνα με τον Έαντμερ, πολλοί Άραβες, εντυπωσιασμένοι από τις ιστορίες για την αγιότητα τού Ανσέλμου, επισκέπτονταν τη σκηνή του για φαγητό και άλλα δώρα. Ο βιογράφος συνεχίζει λέγοντας ότι ο κόμης, τού οποίου στρατιώτες ήταν οι Σαρακηνοί, δεν τους επέτρεπε, αν και πολλοί θα το έκαναν εύκολα, να ασπαστούν την Καθολική πίστη. «Με ποια πολιτική &#x2014;αν μπορεί κανείς να χρησιμοποιήσει αυτή τη λέξη&#x2014; το έκανε αυτό, δεν με αφορά: αυτό είναι μεταξύ Θεού και τού ίδιου». Η πολιτική, τόσο αδιανόητη για τον Έαντμερ, πιθανώς εξηγείται με τον εξής τρόπο: διατηρώντας μία τρίτη θρησκευτική και πολιτιστική ομάδα (εκτός από τους Βυζαντινούς Χριστιανούς ή τους Λατίνους) στο νησί, διαβεβαίωνε ότι θα μπορούσε πάντα να έχει έναν σύμμαχο, σε περίπτωση που είτε Μουσουλμάνος είτε Έλληνας τού αντιτίθεντο, έναν Λατίνο. Διασφάλιζε επίσης την παρουσία μίας «διέξοδου για τα στρατιωτικά ένστικτα και τα ταλέντα των Μουσουλμάνων υπηκόων του», σύμφωνα με τον ιστορικό John Julius Norwich.

## Συνέπεια
Όταν η πόλη παραδόθηκε, ο Ριχάρδος Β΄ αποκαταστάθηκε ως πρίγκιπας τής Κάπουα, ο Ρογήρος Μπόρσα δέχτηκε τη φεουδαρχική υποτέλεια τού Ριχάρδου Β΄, και ο πάπας και ο Ρογήρος Α΄ τής Σικελίας αποσύρθηκαν στο Σαλέρνο.

## Πηγές
* Southern, RW *Saint Anselm and His Biographer* . Κέιμπριτζ, 1963.
* Νόριτς, Τζον Τζούλιους . *Οι Νορμανδοί στο Νότο 1016-1130* . Longmans: Λονδίνο, 1967.

Κατηγορία:Πολιορκίες του Μεσαίωνα
Θεμιστοκλής Δεμίρης

Ο **Θεμιστοκλής Δεμίρης** (Αθήνα, 2 Νοεμβρίου 1952) είναι Έλληνας διπλωμάτης και ανώτατος κρατικός αξιωματούχος. Από τον Αύγουστο του 2022 υπηρετεί ως Διοικητής της Εθνικής Υπηρεσίας Πληροφοριών (ΕΥΠ).

## Βιογραφία
Γεννήθηκε στην Αθήνα το 1952. Σπούδασε Πολιτικές Επιστήμες στο Πάντειο Πανεπιστήμιο (1971-1975) και συνέχισε μεταπτυχιακές σπουδές στη Μεσανατολική Πολιτική στο Ινστιτούτο Μεσογειακών και Αραβικών Σπουδών (1976-1977).

Από το 1978 έως το 1981 εργάστηκε στον χώρο της δημοσιογραφίας, ως συντάκτης και διευθυντής σύνταξης περιοδικών.  
Το 1981 εισήλθε στη Διπλωματική Ακαδημία του Υπουργείου Εξωτερικών και το 1982 ορκίστηκε Διπλωματικός Ακόλουθος.

### Διπλωματική σταδιοδρομία
Κατά τη διάρκεια της σταδιοδρομίας του υπηρέτησε σε διάφορες θέσεις του διπλωματικού σώματος, μεταξύ των οποίων:  
* 1985–1988: Πρεσβεία της Ελλάδας στη Βαγδάτη.  
* 1989 –1992: Μόνιμη Αντιπροσωπεία της Ελλάδας στην UNESCO. 
* 1992-1996: Διεύθυνση Τουρκίας - Κύπρου Υπουργείο Εξωτερικών.  
* 1996-2001: Ελληνική Πρεσβεία στη Λευκωσία.
* 2001–2006: Μόνιμη Αντιπροσωπεία της Ελλάδας στην Ευρωπαϊκή Ένωση.
* 2013–2017: Πρέσβης της Ελλάδας στην Ιταλία.
* 2019–2022: Γενικός Γραμματέας του Υπουργείου Εξωτερικών.

### Διοικητής της ΕΥΠ
Τον Αύγουστο του 2022 διορίστηκε Διοικητής της Εθνικής Υπηρεσίας Πληροφοριών (ΕΥΠ), μετά την παραίτηση του Παναγιώτη Κοντολέοντος.  
Η ανάληψη των καθηκόντων του εγκρίθηκε από τη Βουλή των Ελλήνων μετά από ακρόαση στην Επιτροπή Θεσμών και Διαφάνειας.

## Προσωπική ζωή
Είναι παντρεμένος και έχει δύο γιους. Μιλά Ελληνικά, Αγγλικά, Γαλλικά και Ιταλικά.

## Παραπομπές


## Εξωτερικοί σύνδεσμοι
* Βιογραφικό (PDF), Εθνική Υπηρεσία Πληροφοριών

Κατηγορία:Έλληνες διπλωμάτες
Κατηγορία:Διοικητές της Εθνικής Υπηρεσίας Πληροφοριών
Κατηγορία:Απόφοιτοι του Παντείου Πανεπιστημίου
Παναρίτης Αργολίδας

Ο **Παναρίτης** ή το **Παναρίτη** ή **Παναρίτι** είναι οικισμός της Αργολίδας στην Πελοπόννησο.

## Γεωγραφικά στοιχεία
Ο Παναρίτης βρίσκεται στα ανατολικά του Αργολικού κάμπου σε υψόμετρο 45 μέτρα και απέχει περίπου 10 χιλιόμετρα βόρεια από το Ναύπλιο (έδρα του δήμου) ενώ στη δυτική του χωριού άκρη περνάει η Ε.Ο. Κορίνθου - Ναυπλίου. Το όνομά του, σύμφωνα με την παράδοση, προέρχεται από τον Αρβανίτη τοπάρχη και κτηνοτρόφο Παναρίτη, που έζησε τον 15ο αιώνα και μετέφερε από τη Γκούρα της Νεμέας στην ευρύτερη περιοχή τα καλοκαίρια τις κτηνοτροφικές του δραστηριότητες (στην ορεινή Κορινθία υπάρχει το συνώνυμο χωριό  Παναρίτι). Στα ανατολικά και σε απόσταση 3 χιλιομέτρων είναι η Μονή Αγίου Θεοδοσίου του Νέου (έχει ιδρυθεί το 880 από τον ασκητή Άγιο Θεοδόσιο) που αποτελεί θρησκευτικό προορισμό όλης της Αργολίδας.  

## Ιστορικά - διοικητικά στοιχεία
Ο Γάλλος περιηγητής Φρανσουά Πουκεβίλ το αναφέρει ως *Parcariti* στο «Ταξίδι στην Ελλάδα» (*Voyage dans la Grece, 234*) να υπάγεται διοικητικά στην Επαρχία Ναυπλίου (*Nauplie*) με συνολικό πληθυσμό: 70. Στην Εκστρατεία του Μοριά καταγράφεται με την ονομασία *Panariti* να υπάγεται στην Επαρχία Ναυπλίου *(Nauplie)* με συνολικό πληθυσμό: 40.

Αναφέρεται επίσημα, μετά την Τουρκοκρατία, το 1834 γραμμένη *Παναρίτι* να προσαρτάται στον τότε δήμο Μηδείας και το 1929 να ορίζεται έδρα της ομώνυμης κοινότητας και το 1940 το όνομά της διορθώθηκε Πουλλακίδα (με δύο "λ"). Σύμφωνα με το σχέδιο Καλλικράτης και την τροποποίησή του Κλεισθένης Ι αποτελεί κοινότητα  που υπάγεται στη δημοτική ενότητα Μιδέας του Δήμου Ναυπλιέων ενώ σύμφωνα την απογραφή του 2021 απογράφησαν 619 κάτοικοι.

## Εξωτερικοί σύνδεσμοι

* Συλλογή λαογραφικού υλικού από το χωρίον Παναρήτι Ναυπλίας από τον Εθνικό Συσσωρευτή Πολιτιστικού Περιεχομένου.
* Σύγκρουση αεροπλάνων πάνω από την περιοχή μας – Μάρτιος 1958 από Cityofnafplio.com.

## Παραπομπές


Παναρίτης
Παναρίτης
Κατηγορία:Χωριά της Ελλάδας-επέκταση
Ροβέρτος του Μοντεσκαλιόζο

Ο **Ροβέρτος** κόμης του Μοντεσκαλιόζο είχε έναν αδελφό, τον Γοδεφρείδο του Κονβερσάνο. Η μητέρα τους ήταν αδελφή τού Ροβέρτου Γυισκάρδου κόμη (μετά δούκα) της Απουλίας & Καλαβρίας.

Μαζί με τον αδελφό του Γοδεφρείδο και τα εξαδέλφια του, Αβελάρδο Ωτβίλ και Χέρμαν Ωρβίλ, ο Ροβέρτος βρισκόταν σε διαρκή επανάσταση εναντίον τού θείου του, δούκα. Τον Απρίλιο του 1064 ο Ροβέρτος ενώθηκε με τον Αβελάρδο, τον Γοδεφρείδο και τον Ζοσλέν κύριο τής Μολφέτα, σε επανάσταση εναντίον τού Ροβέρτου, ο οποίος μόλις είχε φύγει για τη Σικελία. Έλαβαν την οικονομική και στρατιωτική βοήθεια τού Περενού, τού Ρωμαίου (Βυζαντινού) δούκα τού Δυρραχίου. Μεταξύ 1ης Σεπτεμβρίου 1065 και 31ης Αυγούστου 1066, Ρωμαϊκά (Βυζαντινά) στρατεύματα αποβιβάστηκαν στο Μπάρι. Οι επαναστάτες άντεξαν για αρκετά χρόνια, χωρίς να σημειώσουν πρόοδο εναντίον τού Ροβέρτου, ούτε αυτός εναντίον τους. Την 1η Ιανουαρίου 1068 ο Ρωμανός Δ΄ Διογένης ανακηρύχθηκε Αυτοκράτορας των Ρωμαίων στην Κωνσταντινούπολη, και οι Ρωμαίοι (Βυζαντινοί) έστρεψαν την στρατιωτική τους προσοχή στην απειλή των Σελτζούκων προς τα ανατολικά τους. Η επανάσταση κατέρρευσε, και μέχρι τον Φεβρουάριο ο Ροβέρτος είχε παραδοθεί.

Το 1071 με τον Αβελάρδο, και το 1078 με τον εξάδελφό του Ιορδάνη Α΄ πρίγκιπα τής Κάπουα, ο Ροβέρτος επανήλθε σε επανάσταση. Ο Ροβέρτος, ο αδελφός του και τα εξαδέλφια του συνέχισαν την επανάσταση μετά την ειρήνη τού 1079 μεταξύ τής Ιορδανίας και τού Γυισκάρδου. Ο Ροβέρτος ήταν ένας από τους πρώτους, που σταμάτησαν να επαναστατούν: απεβίωσε τον Ιούλιο του 1080. Άφησε έναν γιο, τον Ροδόλφο, ο οποίος τον διαδέχθηκε.

## Πηγές
* ''Λεξικό Μεσαίωνα'' .
* Νόριτς, Τζον Τζούλιους . *Οι Νορμανδοί στο Νότο 1016-1130* . Longmans: Λονδίνο, 1967.

Κατηγορία:Μεσαιωνική Ιταλία
Αλέξανδρος του Κονβερσάνο

Ο **Αλέξανδρος**, ιταλ.: *Alessandro di Conversano* (απεβ. μετά το 1142) ήταν ο δεύτερος κόμης τού Κονβερσάνο (1085–1132), γιος και διάδοχος τού Γοδεφρείδου τού Πρεσβύτερου.

Ο Αλέξανδρος, μαζί με τον αδελφό του Τανκρέδο, ήταν ένα διαρκές αγκάθι στο πλευρό τού Ρογήρου Β΄ της Σικελίας. Συμμετείχε σε έναν εμφύλιο πόλεμο, που ξεκίνησε στο Μπάρι. Ο Ριζόνε αρχιεπίσκοπος τής πόλης δολοφονήθηκε (1117), και η Κωνσταντία τής Γαλλίας, πριγκίπισσα τού Τάραντα, φυλακίστηκε στο Τζιοβινάτσο (1119) από τον Γκριμοάλδο Αλφερανίτη, πρίγκιπα τού Μπάρι, και τον Αλέξανδρο.

Μετά την ήττα τού Ρογήρου στη Μάχη τής Νοτσέρα το 1132, ο Τανκρέδος επέστρεψε στη Νότια Ιταλία (Mezzogiorno) και ξεκίνησε ξανά ανοικτή επανάσταση, καταλαμβάνοντας τις πόλεις Μοντεπελόζο και Ατσερέντζα, με την υποστήριξη των πληθυσμών τους. Συγκέντρωσε μία δύναμη με τον αδελφό του Τανκρέδο, τον Γοδεφρείδο κόμη τής Άντρια, τον Ρανούλφο Β΄ Ντρένγκοτ κόμη τής Αλίφε και τον Ροβέρτο Β΄ Ντρένγοτ πρίγκιπα τής Κάπουα. Ο Ρογήρος διέσχισε το Στενό τής Μεσσήνης με μεγάλη δύναμη, και ο Αλέξανδρος φοβήθηκε τόσο πολύ, που εγκατέλειψε την πόλη του Ματέρα στον γιο του, Γοδεφρείδο τον Νεότερο, και κατέφυγε στην αυλή τού Ρανούλφου. Αφού ο Ρογήρος πολιόρκησε με επιτυχία τη Ματέρα, ο Αλέξανδρος, βαθιά θλιμμένος, κατέφυγε στη Δαλματία. Στερήθηκε το φέουδό του, και δεν μπόρεσε να επιστρέψει στην πατρίδα του. Προσπάθησε να συναντήσει τον βασιλιά Λοθάριο Γ΄ τής Γερμανίας, αλλά έπεσε θύμα κλεπτών σε ένα δάσος. Σύμφωνα με τον Αλέξανδρο τού Τελέζε, έμεινε στην πόλη τής Αυλώνας πολύ φτωχός.

Το 1142, προς το τέλος τής ζωής του, εμφανίστηκε ως απεσταλμένος μαζί με τον Ροβέρτο Β΄ τής Κάπουα τού Κορράδου Γ΄ τής Γερμανίας στον Αυτοκράτορα των Ρωμαίων Ιωάννη Β΄ Κομνηνό. Η αποστολή τους ήταν να κανονίσουν έναν γάμο μεταξύ τής κουνιάδας τού Κορράδου, Μπέρθας τού Σούλτσμπαχ, και τού γιου τού Ιωάννη Β΄, Μανουήλ (Α΄) . Αυτός ο γάμος σφράγισε μία συμμαχία μεταξύ των δύο ηγεμόνων, τού Αυτοκράτορα των Ρωμαίων και τού βασιλιά τής Γερμανίας, εναντίον τού Ρογήρου τής Σικελίας.

Την ίδια ημέρα το 1135 που έκανε τον γιο του Αλφόνσο πρίγκιπα τής Κάπουα, ο Ρογήρος έκανε τον κουνιάδο του Ροβέρτο Α΄ τής Μπασουνβίλα, -«έναν άνδρα στο άνθος τής νεότητάς του», όπως λέει ο Αλέξανδρος τού Τελέζε, «τόσο ευγενικό, όσο και πολύ δραστήριο σε ιπποτικές πράξεις»- κόμη τού Κονβερσάνο.

## Πηγές
* ''Λεξικό Μεσαίωνα'' .
* Νόριτς, Τζον Τζούλιους . *Οι Νορμανδοί στο Νότο 1016-1130* . Longmans: Λονδίνο, 1967.
* Αλέξανδρος της Τελέζης, μετάφραση GA Loud. *Οι πράξεις του Ρογήρου της Σικελίας* . Εισαγωγή και βιβλία ένα, δύο, τρία και τέσσερα.

Κατηγορία:Μεσαιωνική Ιταλία
Πέτρος της Λεζίνα

Ο **Πέτρος** (1056 – 1092) από τον Οίκο των Αμικιδών, ήταν ο Νορμανδός κόμης τής Λεζίνα στο δουκάτο τής Απουλίας. Ήταν γιος τού Βάλτερ τού Τσιβιτάτε και αδελφός του Αμίκου Β΄ κόμη τού Τζιοβινάτσο.  Σε αντίθεση με πολλά μέλη τής οικογένειάς του, συμπεριλαμβανομένου τού αδελφού του, παρέμεινε πιστός στον Ροβέρτο Γυισκάρδο των Ωτβίλ κόμη, μετά δούκα της Απουλίας & Καλαβρίας, καθ' όλη τη διάρκεια τής ζωής τού τελευταίου. 

Τον Δεκέμβριο τού 1081 ο Πέτρος και ο Ροβέρτος Α΄ κόμης τού Λοριτέλο (ανιψιός του Γυισκάρδου) έγιναν μάρτυρες τής αποκήρυξης από τον ηγούμενο Δεζιδέριο (τον μελλοντικό πάπα Βίκτωρα Γ΄) των αξιώσεων τού Μοντεκασίνο επί τής Μονής τής Σάντα Μαρία α Μάρε στο Τρεμίτι. 

Μετά το τέλος τού δούκα Ροβέρτου Α΄ το 1085, ο Πέτρος αναγνώρισε τον Ρογήρο Μπόρσα (γιο του Γυισκάρδου) ως διάδοχο εκείνου, και τον Αύγουστο τού 1086 τον συνόδευσε στην επίσκεψή του στη Σικελία, η οποία τότε βρισκόταν υπό κατάκτηση από τους Νορμανδούς από τους Μουσουλμάνους ηγεμόνες της. Παρευρέθηκε ξανά στην δουκική αυλή το 1092, όπου παρακολούθησε ένα διάταγμα τού δούκα Ρογήρου Μπόρσα, αλλά η απομακρυσμένη θέση τής Λεζίνα στη βόρεια Απουλία φαίνεται γενικά ότι τον κράτησε μακριά από τις εμφύλιες διαμάχες τού βασιλείου, στις οποίες συχνά εμπλεκόταν ο αδελφός του Αμίκος Β΄. 

Τον Πέτρο διαδέχθηκε ως κόμης τής Λεζίνα ένας γιος, ο Ράο (1099).  Ο Ριχάρδος, ο πρώτος κόμης τού Μανοπέλλο, μπορεί να ήταν γιος. 

## Σημειώσεις

## Πηγές
* Loud, G. A. (2000). The Age of Robert Guiscard: Southern Italy and the Norman Conquest. Harlow: Pearson Educational.

Κατηγορία:Μεσαιωνική Ιταλία
Θωμάς Σίγγας

Ο **Θωμάς Σίγγας** (Νάουσα, 5 Σεπτεμβρίου 1958) είναι Έλληνας παλαίμαχος ποδοσφαιριστής που αγωνιζόταν ως κεντρικός αμυντικός και ως αμυντικός μέσος.

## Ποδοσφαιρική καριέρα
Ο Σίγγας ξεκίνησε την ποδοσφαιρική του καριέρα παίζοντας ως επιθετικός στην ομάδα της πόλης που μεγάλωσε, την Νάουσα. Το καλοκαίρι του 1978, αποκτήθηκε από τον ΠΑΟΚ και φόρεσε την ασπρόμαυρη φανέλα για πάνω από δέκα χρόνια παίζοντας ως κεντρικός αμυντικός ή ως αμυντικός μέσος. Υπήρξε βασικό στέλεχος της ομάδας που κατέκτησε το δεύτερο Πρωτάθλημα στην ιστορία του συλλόγου το 1985 και κατέγραψε συνολικά 182 συμμετοχές και 15 τέρματα στην Α΄ Εθνική με τον *Δικέφαλο του Βορρά*. Ο Σίγγας ήταν γνωστός για την ικανότητα του στο ψηλό παιχνίδι, καθώς είχε καλές τοποθετήσεις στις στημένες φάσεις που του έδιναν τη δυνατότητα να πραγματοποιεί δυνατές κεφαλιές προς την εστία.

Το 1989 είχε ένα σύντομο πέρασμα από τον Απόλλωνα Καλαμαριάς και ακολούθως συνέχισε την καριέρα του στον Πανσερραϊκό, όπου αποσύρθηκε από την ενεργό αγωνιστική δράση το 1992.

## Τίτλοι
**[[Π.Α.Ο.Κ. (ποδόσφαιρο ανδρών)|ΠΑΟΚ]]**
* Πρωτάθλημα Ελλάδας: 1984–85

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Πανσερραϊκού